**Ministru kabineta noteikumu projekta**

**“Grozījumi Ministru kabineta 2020. gada 11. februāra noteikumos Nr. 92 “Starptautiskās kravu loģistikas un ostu informācijas sistēmas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 11. februāra noteikumos Nr. 92 “Starptautiskās kravu loģistikas un ostu informācijas sistēmas noteikumi”” (turpmāk – projekts) izstrādes nepieciešamība pamatā izriet no Ministru kabineta 2020. gada 11. augusta noteikumiem Nr. 503 “Muitošanas kārtība kuģa un gaisa kuģa apgādē”, kas noteic, ka no 2021. gada 1. februāra kuģa apgādes procesa muitas formalitāšu kārtošana veicama Starptautiskajā kravu loģistikas un ostu informācijas sistēmā (turpmāk – Sistēma). Vienlaikus projekts satur grozījumus, lai atbilstoši praksē konstatētajam konkretizētu un papildinātu esošo regulējumu, kā arī ieviestu redakcionālus precizējumus. Projekts stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 41.2 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu Ministru kabineta 2020. gada 11. augusta noteikumos Nr. 503 “Muitošanas kārtība kuģa un gaisa kuģa apgādē” noteikto kuģa apgādes muitošanas kārtošanu, izmantojot Sistēmu, Ministru kabineta 2020. gada 11. februāra noteikumi Nr. 92 “Starptautiskās kravu loģistikas un ostu informācijas sistēmas noteikumi” (turpmāk – noteikumi) tiek papildināti ar: 1) jaunu Sistēmā iekļaujamo informāciju (projekta 4. punkts); 2) jaunu Sistēmas lietotāju – komersantu, kas sniedz kuģa apgādes pakalpojumus (projekta 5. punkts); 3) Sistēmas lietotāju piekļuves tiesībām jaunajai Sistēmā iekļaujamajai informācijai (projekta 6. punkts (noteikumu 1. pielikuma 2.6.20. – 2.6.22. un 2.22.1. – 2.22.3. apakšpunkts), kas attiecīgi ļauj komersantam izpildīt kuģa apgādes procesa muitas formalitātes un kompetentajai muitas iestāde veikt kuģa apgādes procesa kontroli. Projekta 2. punkts konkretizē valodas, kādās tiek nodrošināta Sistēmas lietošana, paredzot arī jūrlietu jomā vispāratzītas angļu valodas lietošanu. Angļu valoda, kas ir vispāratzīta jūrlietu jomā, tiek izmantota kā starptautiskajos reisos iesaistīto kuģu dokumentu vešanas valoda un tiek izmantota arī informācijas apmaiņā starp Sistēmu un Eiropas Savienības sistēmu apmaiņai ar kuģošanas informāciju (Eiropas Savienības *SafeSeaNet* sistēma). Projekta 3. un 6. punktā, izsakot noteikumu 1. pielikumu jaunā redakcijā, redakcionāli tiek precizēts aizsardzības informācijas deklarācijas nosaukums atbilstoši Ministru kabineta 2012. gada 15. maijā noteikumos Nr. 339 “Noteikumi par ostu formalitātēm” lietotajam. Projekta 1. punkts precizē kapitālsabiedrības “Latvijas Jūras administrācija” tiesisko formu. Atbilstoši komercreģistra ierakstam no 2020. gada 23. decembra valsts akciju sabiedrība “Latvijas Jūras administrācija” ir valsts sabiedrība ar ierobežotu atbildību. Papildu iepriekš minētajam projekta 5. punkts nosaka jaunu Sistēmas lietotāju – komersantus, kas sniedz kuģa būves vai remonta pakalpojumus. Kuģa būves vai remonta pakalpojumi tiek uzskaitīti starp Latvijas ostās pieejamajiem servisiem (pakalpojumiem)[[1]](#footnote-2). Kuģa būves vai remonta pakalpojums sniedzošā komersanta īpašumā vai valdījumā esošajā terminālī var būt ostas iekārta, kur notiek kuģa un ostas mijiedarbība un ko atbilstoši aizsardzības novērtējumam par tādu ir noteikusi valsts sabiedrības ar ierobežotu atbildību “Latvijas Jūras administrācija” Kuģu un ostu aizsardzības inspekcija.  Atbilstoši Ministru kabineta 2015. gada 22. decembra noteikumu Nr. 746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību” (turpmāk – noteikumi Nr. 746) 105. un 109. punktam valsts sabiedrības ar ierobežotu atbildību “Latvijas Jūras administrācija” Kuģu un ostu aizsardzības inspekcijas apstiprināta ostas iekārtas aizsardzības virsnieka kompetencē ietilpst Starptautiskajā kuģu un ostas iekārtu aizsardzības kodeksa (turpmāk – ISPS kodekss) A daļas 17. un 18. punktā noteiktie pienākumi. Starp ostas iekārtas aizsardzības virsnieka pienākumiem var minēt: 1) ostas iekārtas aizsardzības plāna īstenošanu (ISPS kodeksa A daļas 17.2.3. apakšpunkts). Ostas iekārtas aizsardzības plāns ietver daļas par caurlaides kontroles kārtību, kravas operāciju uzraudzību, kuģa apgādes uzraudzību, rīcības plānus dažādām ārkārtas situācijām ostā vai ostas iekārtā (noteikumu Nr. 746 3.pielikums); 2) ostas iekārtas aizsardzības plāna koordināciju ar attiecīgo kuģa aizsardzības virsnieku (ISPS kodeksa A daļas 17.2.10. apakšpunkts); 3) aktuālās informācijas par personām, kuras ir atbildīgas par attiecīgās ostas iekārtas aizsardzību, iekļaušanu Sistēmā (noteikumu Nr. 746 233.punkts). Ņemot vērā iepriekš minēto, ar projekta 6. punktu (noteikumu 1. pielikuma 2.23. apakšpunktu) tiek noteikts kuģa būves vai remonta pakalpojumus sniedzošā komersanta piekļuves tiesību apjoms Sistēmā iekļautajai informācijai, kas nepieciešama ostas iekārtas aizsardzības virsnieka un ostas iekārtas aizsardzības personāla pienākumu izpildei: 1) paziņojums par kuģa ienākšanu ostā un iziešanu no tās; 2) kuģa pirmsienākšanas aizsardzības informācija; 3) paziņojums par personu, kas nokļuvusi un uzturas uz kuģa nelegāli; 4) vispārīgā deklarācija (FAL 1. veidlapa); 5) paziņojums par kuģa faktisko ienākšanas laiku (ATA); 6) paziņojums par kuģa faktisko iziešanas laiku (ATD); 7) informācija par kuģim piemērotajiem kontroles pasākumiem (piemēram, aizturēšanu vai operāciju apturēšanu); 8) informācija par kuģim, ostai, ostas daļai vai ostas iekārtai noteikto aizsardzības līmeni; 9) informācija par vietām, kurām ir ostas vai ostas iekārtas aizsardzības plāns; 10) informācija par personām, kuras ir atbildīgas par ostas vai ostas iekārtas aizsardzību. Ostas iekārtas aizsardzības virsnieka un ostas iekārtas aizsardzības personāla piekļuve kuģa apkalpes sarakstam (FAL 5. veidlapa) un pasažieru sarakstam (FAL 6. veidlapa) par attiecīgajā terminālā ienākošo kuģi ir saistītā ar ostas caurlaižu režīma nodrošināšanu. Bet, ņemot vērā, ka praksē ir situācijas, kad ostas caurlaižu režīmu nodrošina pati ostas pārvalde[[2]](#footnote-3), projekta 6. punktā tiek noteikts, ka piekļuve attiecīgajai informācijai ir piešķirama, ja sistēmas turētājs ir saņēmis ostas pārvaldes rakstisku apliecinājumu par to, ka konkrētajam komersantam piekļuve kuģa apkalpes sarakstam (FAL 5. veidlapa) un pasažieru sarakstam (FAL 6. veidlapa) ir nepieciešama, lai nodrošinātu ostas caurlaižu režīmu. Vienlaikus projekta 6. punktā, izsakot noteikumu 1. pielikumu jaunā redakcijā, tiek tehniski precizētas kompetento institūciju piekļuves tiesības paziņojumā par personām, kas atrodas uz pasažieru kuģa, ietverto personas datu aizsardzībai nepieciešamo atzīmju apskatei un izdarīšanai. Šādu atzīmju (par to, ka institūcija ir uzsākusi ar ārkārtas situāciju vai negadījumu saistītu izmeklēšanu un ka institūcija ir pabeigusi ar ārkārtas situāciju vai negadījumu saistītu izmeklēšanu) izdarīšanas tiesības vai pienākums ir nostiprināts Ministru kabineta 2012. gada 15. maija noteikumos Nr. 339 “Noteikumi par ostu formalitātēm” 110.8punktā. Ar projekta 6. punktu noteikumu 2. pielikums tiek izteikts jaunā redakcijā, papildinot pieteikumu Sistēmas lietošanas līguma noslēgšanai ar iepriekš minētajiem jaunajiem Sistēmas lietotājiem – komersantu, kas sniedz kuģa apgādes pakalpojumus, un komersantu, kas sniedz kuģa būves vai remonta pakalpojumus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts sabiedrība ar ierobežotu atbildību “Latvijas Jūras administrācija”. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta anotācijas I sadaļas 2. punktā minētie Sistēmas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanas izmaksas tiks segtas Satiksmes ministrijas budžeta programmas 05.00.00 “Starptautiskās kravu loģistikas un ostu informācijas sistēmas uzturēšana” finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Par projekta izstrādi tika informēti sabiedrības pārstāvji, 2021. gada 25. februārī ievietojot paziņojumu Satiksmes ministrijas tīmekļa vietnē, sadaļā “Sabiedrības līdzdalība” <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Par projektu netika saņemti iebildumi vai priekšlikumi. |
| 4. | Cita informācija | Satiksmes ministrija adresēja vēstuli atsevišķām sabiedrības mērķgrupām – Latvijas Kuģu brokeru un aģentu nacionālajai asociācijai, Latvijas Kuģu apgādnieku asociācijai, Rīgas brīvostas pārvaldei, Ventspils brīvostas pārvaldei, Liepājas speciālās ekonomiskās zonas pārvaldei un Latvijas Mazo ostu asociācijai, kurā aicināja izteikties par projektu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts sabiedrība ar ierobežotu atbildību “Latvijas Jūras administrācija”, Valsts ieņēmumu dienests un ostu pārvaldes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas nepaplašinās un nesašaurinās. Saistībā ar projekta izpildi papildu cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

1. <https://rop.lv/lv/services>

<https://liepaja-sez.lv/lv/port/kugu-buve-un-remonts>

<https://www.portofventspils.lv/lv/pakalpojumi-osta/kugu-remonts/> [↑](#footnote-ref-2)
2. https://rop.lv/sites/default/files/2021-01/Caurlaiz%CC%8Cu%20rez%CC%8Ci%CC%84ma%20nolikums\_0.pdf [↑](#footnote-ref-3)